Public procurement notice: Voluntary Ex Ante Transparency Notice
Published: 2022-08-01
Buyer: Varsinais-Suomen sairaanhoitopiirin kuntayhtymä
Country: FI
Contract type: Supplies
Procedure: Negotiated without a prior call for competition
CPV classification: 33000000
Estimated value: 1423570 EUR

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Nefelometrianalysaattorin hankinta käyttökorvausperiaatteella. Korvataan käyttöikänsä loppuun tullut analysaattori uudella. Hankintaan sisältyy analysaattori, huollot, reagenssit ja muut tutkimuksissa käytettävät kulutustarvikkeet.
Kliinisen kemian erikoiskemian osaston nykyiset nefelometrianalysaattorit on hankittu vuosina 2012 ja 2016. Vuonna 2012 hankitun analysaattorin tietojärjestelmä on Windows XP, jota ei enää tueta ja näin ollen laite on tietoturvariski. Analysaattori on ajoittain vaatinut toistuvia vikaantumisesta johtuneita huoltokäyntejä. Hankittava analysaattori korvaisi nyt käytössä olevista analysaattoreista vanhemman (vuonna 2012 hankitun) analysaattorin vanhentuneine tietojärjestelmineen. Nyt hankittava analysaattori tulisi siis jatkossa toimimaan uudemman (2016 hankitun) analysaattorin rinnakkaislaitteena.
Analysaattoreilla tehtävien tutkimusten kokonaismäärä on ollut n. 23 500 tutkimusta/vuosi. Erikoiskemian osastolla tuotetaan koko VSSHP:n kliinisen kemian nefelometrinen analytiikka.
Hankinnan tavoitteena on kotiuttaa multippeli myelooman diagnostiikassa ja hoidossa tarvittava tutkimus (seerumin kevytketjuanalytiikka), joka tällä hetkellä alihankitaan ja jonka alihankintalaboratorio teettää Saksassa sijaitsevassa laboratoriossa. Käyttökorvausperiaatteella toteutettu hankinta analysaattorista mahdollistaa seerumin kevytketjuanalytiikan kotiuttamisen.
Multippelin myelooman diagnostiikan lisäksi nefelometrianalysaattorilla tehdään useita muitakin erikoisanalytiikkaan kuuluvia proteiinikemian tutkimuksia. Näitä ovat muun muassa alkoholin käytön markkeri CDT (cardbohydrate deficient transferrin/desialotransferriini), herkkä C-reaktiivinen proteiini, kystatiini C munuaistoiminnan mittarina sekä useat eri markkerit, joita käytetään multippeliskleroosin diagnostiikassa.
Markkinoilla on vain yksi nefelometrinen analysaattorivalmistaja (Siemens Healthcare Oy), jonka tuotevalikoimaan kuuluvat analysaattorit ja reagenssit CDT-analytiikkaa, kevytketjuanalytiikkaa sekä muuta tarvittavaa proteiinikemian analytiikkaa varten.
Lisäksi laitehankinta mahdollistaa tutkimuksen kotiuttamisen, joka nopeuttaa analyysituloksen saamista selkeästi ja vähentää näytelogistiikkaa. Tämä vähentää tutkimuksen ympäristökuormitusta ja pienentää riippuvuutta laboratorion ulkopuolisesta toimijasta.
Suorahankinnan perusteena on markkinoiden ainoa toimittaja ja laitteisto, joka soveltuu yllä mainittujen tutkimusten suorittamiseen niin analysaattorin, kuin tarvittavien reagenssienkin osalta. Lisäksi hankittava analysaattori on yhteensopiva jo käytössä olevan analysaattorin kanssa reagenssien ja kulutustarvikkeiden osalta. (Laki julkisista hankinnoista ja käyttöoikeussopimuksista 2016/1397, 40 § 2mom).
Nefelometrianalysaattori hankitaan käyttökorvausperiaatteella, jolloin käyttökustannukset perustuvat suoritettujen tutkimusten määrään. Hankittava analysaattori ja siihen liittyvät huollot sisältyvät reagenssien ja kulutustarvikkoiden hintoihin.
Nykyisen kulutusarvion mukainen vuosikustannus on 284 714€. Hankinnasta tehdään viiden vuoden sopimus eli hankinnan arvo on yhteensä 1 423 570€.
Mikäli markkinatoimija katsoo vastoin hankintayksikön käsitystä kykenevänsä toteuttamaan hankinnan ja ettei suorahankintaperuste pidä paikkansa, markkinatoimijaa pyydetään viivytyksettä ilmoittamaan asiasta osoitteeseen irtaimistohankinnat@tyks.fi siten, että ilmoituksessa on kerrottu lyhyesti myös selvitys markkinatoimijan näkemykseen. Näin hankintayksikkö pystyy nopeasti arvioimaan asian uudelleen ja tarvittaessa keskeyttämään suorahankinnan oma-aloitteisesti.


Winner: Siemens Healthcare Oy
Award value: 1423570